Republik Don

Repubik Don (), kemudian dikenali sebagai Republik Don Host (), merupakan sebuah republik anti-Bolshevik yang diisytiharkan sendiri, dibentuk oleh Angkatan Tentera Rusia Selatan di wilayah orang Kozak Don, sebagai penentangan terhadap satu lagi kerajaan yang juga diisytiharkan sendiri, iaitu Republik Soviet Don. Republik Don wujud semasa Perang Saudara Rusia selepas kejatuhan Empayar Rusia, dari tahun 1918 hingga 1920."

Pada April 1918, selepas bandar Novocherkassk dibebaskan daripada kawalan Republik Soviet Don, sebuah Kerajaan Sementara Don ditubuhkan di bawah pimpinan Georgy Petrovich Yanov. Pada 11 Mei, "Majlis untuk Penyelamatan Don" dibuka dan ia menganjurkan perang anti-Bolshevik. Pada 16 Mei, Pyotr Krasnov] dipilih sebagai Ataman (ketua Kozak). Pada 17 Mei, Krasnov membentangkan "Undang-undang Asas Tentera Besar Don". Dokumen itu mengandungi 50 perkara, termasuk jaminan terhadap hak milik persendirian dan pemansuhan semua undang-undang yang dikuatkuasakan sejak pengunduran Tsar Nicholas II. Krasnov juga menggalakkan nasionalisme. Menurut Peter Kenez, penekanan baharu terhadap kegemilangan masa lalu membolehkan orang Kozak melihat perjuangan mereka sebagai perang pembebasan nasional, bukan sekadar mempertahankan kepentingan peribadi mereka.

Republik Don menuntut wilayah kawasan Don dengan Novocherkassk sebagai ibu kota. Dari segi pentadbiran, Republik Don dibahagikan kepada sepuluh okrug (daerah), meliputi kawasan di wilayah Rostov dan Volgograd dalam Republik Sosialis Persekutuan Soviet Rusia serta di wilayah Lugansk dan Donetsk dalam Republik Soviet Donetsk–Krivoy Rog yang berjiran.

Menurut Peter Kenez, Krasnov melantik Semenov, seorang pegawai tentera, sebagai "gabenor" wilayah Voronezh (bahagian yang telah dibebaskan) dan Kolonel Manakin sebagai "gabenor" wilayah Saratov.

Republik Don berakhir apabila Kozak Don, yang membentuk sebahagian penting Tentera Putih, ditewaskan oleh Tentera Merah dalam Perang Saudara Rusia. Ramai Kozak Don mengalami dasar "nyah-Kozakisasi" (pemusnahan identiti Kozak) pada tahun 1919–1921, kebuluran Soviet 1932–33, serta akibat pemulangan paksa Kozak ke Kesatuan Soviet oleh Britain selepas Perang Dunia Kedua. Kesemua ini menyebabkan gerakan penentangan Kozak Don terhadap Soviet akhirnya lenyap.

 Lihat juga 
 Tentera Don
 Oblast Don Host
 Rusia Selatan (1919–1920)
 Angkatan Tentera Rusia Selatan 
 Republik Rakyat Kuban, kerajaan dibentuk oleh Kozak Kuban pada 1918
 Republik Rakyat Ukraine

 Catatan 

 Pautan luar 
 Footages of Don Republic (1918)

Don
Category:Bekas negara di Eropah
Category:Penubuhan 1918
Category:Pembubaran 1920